《驾游环碧演新乘马应制 其一》
明代·方献夫

御林初夏晴明日，天子乘龙喜色多。共讶飞云擎白玉，浑看匹练下银河。

同游环碧臣何幸，赐对重华语更和。应制惭无天马赋，南薰惟诵舜廷歌。

作者简介：（约1486—1541或1544）明广东南海人，初名献科，字叔贤，号西樵。弘治十八年进士。正德中授礼部主事，调吏部员外郎，旋从王守仁问学，谢病归西樵山中，读书十年。嘉靖初还朝，以议大礼称帝意，骤进少詹事。累官吏部尚书武英殿大学士，入阁辅政。持论和平，而舆论视为奸邪，连被劾。又见帝恩威不测，三疏引疾归。有《周易传义约说》、《西樵遗稿》。